IZVJEŠĆE O RADU PREDSJEDNIŠTVA UDRUGE HVIDR-a KARLOVAC U 2019. GODINI
Predsjedništvo Udruge HVIDR-a Karlovac trenutno broji 5 članova. U ovom sazivu održali smo 4 radna sastanka koji su bili pravovaljani u smislu nazočnosti natpolovične večine što može potvrditi Nadzorni odbor koji je nazočio na svakom radnom sastanku. Radili smo puno, nastojali smo izaći u susret  svakom članu, hrvatskom branitelju ili obitelji stradalnika koji nam se obratio.

Rad udruge bazirao se na provođenju programa i projekata s kojima smo išli na natječaj prema jedinicama lokalne uprave i samouprave te prema nadležnim ministarstvima koji su otvorili javni natječaj. Svaki taj program ima svoj cilj i svoje zadatke i točno razrađen tijek sprovođenja aktivnosti. 
PROGRAMI I PROJEKTI KOJE SMO TIJEKOM 2019. GODINE PROVODILI:
PROGRAM REHABILITACIJE I EDUKACIJE KAO PUT OSNAŽIVANJA HRVI I HRVATSKIH BRANITELJA 

Ovaj projekt je financiram od strane Ministarstva hrvatskih branitelja te kao cilj projekta je socijalizacija hrvatskih branitelja te njihovo psihosocijalno osnaživanje te podizanje kvalitete života. 
U 2019. godini ukupno je Centar za rehabilitaciju, sport i rekreaciju (CRSP) Jadranovo koristila 21 obitelj RVI i hrvatskih branitelja  te možemo sa sigurnošću reći da je popunjenost centra bila izuzetno zadovoljavajuća. 

PROJEKT SPORTSKE REHABILITACIJE RVI GRADA KARLOVCA 
Tijekom 2019. godine sudjelovali smo na 4 turnira i to: proljetni turnir u Karlovcu, sportski turnir u Ogulinu, Duga Resi i Generalskom Stolu. Na svakom tom turniru HVIDR-a Karlovac je imala 10-tak natjecatelja u više sportskih disciplina. Udruga HVIDR-a Karlovac je bila organizator izlučnog natjecanja koje se održalo 14. travnja 2019. godine u Domu OS HV Zrinski te na istom se natjecalo oko 40-tak invalida sa područja Karlovačke županije. Konačno   sudjelovali smo na državnom  natjecanju pod nazivom ŠNIDOR 2019. koji se ove godine u mjesecu listopadu održao u Makarskoj te smo u ukupnom plasmanu osvojili 4 mjesto od ukupno 21 ekipa. Za izuzetno dobar sportski rezultat moramo zahvaliti i našim natjecateljima koji su tijekom godine odlazili na natjecanja po svim gradovima i općinama u kojima su temeljne udruge HRVI bili organizatori.
INSTITUCIONALNE PODRŠKE

Tijekom godine bili smo korisnici dviju Institucionalnih podrška i to:

1. Nacionalne zaklade za razvoj civilnog društva

2. Grada Karlovca

Uz pomoć tih podrška financiran je rad djelatnika udruge te troškovi obavljanja osnovnih djelatnosti što se odnosi na režijske troškove koji su u 2019. godini bili izuzetno velika stavka. U 2020. godini nastavlja se i dalje Institucionalna podrška.
U 2019. godini ukupno je 95 RVI platilo članarinu što predstavlja veći broj uplaćenih članarina u odnosu na prethodne godine.
Mnogo napora smo uložili u pogledu pomoći našim članovima pa čak i ostalim hrvatskim braniteljima i članovima obitelji stradalih hrvatskih branitelja. Sudjelovali smo u organiziranju obilježavanja 04. listopada Dana napada na Grad Karlovac i Karlovačku županiju. Tom prilikom pripremili smo ispred službenih prostorija ribice i kobasice te u suradnji sa Dokumentacijsko memorijalnim centrom hrvatskih branitelja „Damir Pintar“ organizirali izložbu fotografija iz Domovinskog rata. Također smo povodom Međunarodnog dana borbe protiv siromaštva zajednički sa Udrugom Milosrđe – Centar za beskućnike i Udrugom branitelja prosvjetnih djelatnika KŽ pripremali topli obrok  te  podijelili svim građanima Grada Karlovca. Ova aktivnost se odvijala po sloganom ZAJEDNO SMO JAČI. Posebno ističemo sudjelovanje u organizaciji obilježavanja Dana priznanja RH 15.siječanj gdje već tradicionalno svake godine naši članovi sudjeluju u organizaciji istog. Osim toga, sudjelovali smo u organizaciji odlaska hrvatskih branitelja na obilježavanja stradanja hrvatskog naroda u Vukovar i Bleiburg. 
Još jednom najljepše Vam se zahvaljujem na ovom odazivu te se nadam da ste zadovoljni sa dosadašnjim radom predsjedništva u ovom mandatu. S obzirom da smo u rujnu ove godine imali Izbornu Skupštinu, vremenski period rada ovog Predsjedništva je kratak ali uspjeli smo organizirati nekoliko aktivnosti u koje smo uključili veliki broj naših članova. 

